**PROJEKT: Malá finančná akadémia**

**HRA: NAŠE MESTO**

**Práca žiakov 3.A triedy**

Hra bola postavená na tímovej práci žiakov, ktorí si počas trvania projektu vymenili známkovanie za platenie a odmeňovanie ich vlastnou triednou menou. Za zarobené peniaze, ktoré si sami pomenovali a vyfarbili si kupovali makety budov do svojej časti mesta.   
V štyroch skupinách tvorili svoju mestskú časť, presne podľa vlastných predstáv a dotvárali makety napríklad plastelínou, papierovými objektmi, legom a podobne. Na záver postavili centrum mesta, ktoré vzniklo dohodou všetkých žiakov. Výsledky svojej práce odprezentovali žiaci aj svojim spolužiakom a rodičom. Počas hry mal každý žiak svoju jedinečnú úlohu. **Každá štvrť mala svojho bankára, novinára a architekta. Skupina za vzdelávacie aktivity získavala peniaze, ktoré investovala do rozvoja svojej štvrte.**

Okrem tímovej práce takto žiaci rozvíjali aj svoju kreativitu a fantáziu.

Všetky aktivity v projekte vychádzajú z národného štandardu finančnej gramotnosti, čo je dokument, ktorý presne stanovuje cieľové požiadavky na rôzne stupne škôl. Samotné aktivity sú vždy smerované k požiadavkám definovaným v tomto štandarde. EDULAB v rámci projektu spolupracuje aj s učiteľmi z praxe, takže inšpiráciou tu sú hlavne ich skúsenosti a fantázia. Okrem aktivít, ktorých je v metodickej príručke viac ako 60, sú pre žiakov pripravené aj interaktívne cvičenia na portáli Kozmix.sk, kde si môžu, okrem iného, precvičiť aj čítanie s porozumením.

Projekt „Malá finančná akadémia“ sa začal 13. marca 2017 a termín uzatvorenia bol 8. apríla 2017.

Informácie o projekte nájdete na stránke [akademia.kozmix.sk](http://www.akademia.kozmix.sk)